**MÄÄRUS**

Kurepalu 14. juuni 2022 nr EELNÕU

**Kastre valla eelarvest makstavate sotsiaaltoetuste piirmäärad**

Määrus kehtestatakse Kastre Vallavolikogu 24.04.2018. a. määruse nr 36 „Sotsiaaltoetuste määramise ja maksmise kord“ § 1 lõike 3, Kastre Vallavolikogu 24.04.2018 määruse nr 37 „Puudega lapse hooldajale hooldajatoetuse määramise ja maksmise kord § 2 lõike 3 ning Kastre Vallavolikogu 24.04.2018 määruse nr 38 „Täisealisele isikule hooldaja määramise, hooldajatoetuse määramise ja maksmise kord“ § 2 lõike 3 alusel.

**§ 1.**Leibkonna sissetulekust mittesõltuvate sotsiaaltoetuste piirmäärad on alljärgnevad:

  1) Sünnitoetuse määrad on kehtestatud Kastre Vallavolikogu määrusega;

  2) Matusetoetuse määr on kehtestatud Kastre Vallavolikogu määrusega;

  3) Hõbelusikas vastsündinule väärtuses kuni 60 eurot;

  4) Ranitsatoetus esmakordselt kooli õppima asuvale lapsele 150 eurot;

  5) Õpilaste sõidutoetus ühistranspordiga hõlmamata piirkonnas makstakse 0,30 eurot/km ja mitte rohkem kui 150 eurot kuus;

  6) Jõulupakk kuni 8 eurot;

  7) Eakate juubeli- ja sünnipäeva toetus 50 eurot, alates 100.eluaastast toetus 100 eurot;

  8) Tšernobõli ravimi-, raviteenuse- ja abivahenditoetus kuni 200 eurot aastas.

**§ 2.**Leibkonna sissetulekust sõltuvate toetuste piirmäärad on alljärgnevad:

  1) Koolieelse lasteasutuse kohamaksu ja toiduraha toetus kuni 100 eurot kuus lapse kohta;

  2) Koolitoidutoetus kuni 2 eurot päevas;

  3) Prillitoetus lastele kuni 240 eurot aastas;

  4) Sotsiaaltoetus lastele kuni 200 eurot aastas ühe lapse kohta;

  5) Laagrituusiku toetus kuni 200 eurot aastas;

  6) Kodukütte toetus kuni 200 eurot leibkonna kohta aastas;

  7) Täisealiste retseptiravimite toetus kuni 150 eurot aastas;

  8) Täisealiste abivahendite ja/või raviteenuste toetus kuni 150 eurot aastas.

**§ 3.**Hooldajatoetuste määrad on alljärgnevad:

  1) Hooldajatoetuse puudega lapse hooldajale 120 eurot kuus;

  2) Hooldajatoetus täisealise isiku hooldajale 60 eurot kuus.

**§ 4.**Tunnistatakse kehtetuks Kastre Vallavolikogu 24.04.2018 määrus nr 39 „Kastre valla eelarvest makstavate sotsiaaltoetuste piirmäärad“.

**§ 5.** Määrus jõustub kolmandal päeval pärast avaldamist Riigi Teatajas.

Mati Möller

Volikogu esimees

Seletuskiri:

Senised vallaeelarvest makstavate sotsiaaltoetuste piirmäärad kehtivad alates 2018.aasta maist. Üleüldise elu kallinemisega seonduvalt on tarvis sissetulekust sõltuvate toetuste määrasid tõsta.

Katteallikas: valla sotsiaalkaitse eelarve. Antud muudatused ei too kaasa muudatusi eelarves, sest planeeritud kulud on arvatud 2022.a sotsiaalkaitse eelarvesse.